# data[].attributes.body
Tere, meie kutsume klasse mõnusatele metsamatkadele ja lihtsalt loodusesse.

Keegi võiks ju seda teha. Võtta kiviseinte vahel istuvad noored ja neid natuke roheluses tuulutada.

Teame kõik, et looduses viibimine toetab ja hoiab vaimset tervist. Pealegi on matkamisest alati kasu, kui

on vaja õppida uusi oskusi või lihtsalt ja nutivabamalt aega veeta. Koos vaatamegi kuidas saab iga

ilmaga lõkke põlema, valmistame midagi söögipoolist, ajame juttu, jalutame, saame kopsud

metsahapnikku täis ja tulemegi tagasi.

See ei ole valmis programm, see on lihtsalt metsamatk ja looduses koos olemine, mille lavastame koos

klassijuhatajaga või klassis olevate aktiivsete lapsevanematega; koostöö partneriks sobib ka

tugimeeskond. Matkale võivad kaasa tulla klassijuhataja ja mõned lapsevanemad või mõlemad korraga -

peaasi, et matkaseltskond on ühtne ja lõbus 🙂

Asi on seega lihtne: vali mõnusa matka pikkus: 1 või 2 või 3 päeva, määra kuupäev ja kooskõlasta

matkajuhiga. Matkajuhiga saab koos määrata kuhu ja kuidas ja kes veel kaasa tulevad. Eelistatud on

nädala sisesed päevad, sest matkamine on ka koolirahu ja klassirõõmu huvides. Aga meile sobivad ka

(kooli)vabad päevad, sh vaheaeg :-) Ühesõnaga sobitame aja ning lähme matkale kasvõi juba homme.

Meie mõtleme nii, et ühepäevane matk on lihtne chillout, kahepäevane matk nõuab pisut pingutust ja

kolmepäevane võib juba osadele väljakutse olla, aga kui ööbimispaigaks on näiteks koolimaja, siis

jõukohane enamusele.

Raha ja inimesed:

1 päevane matk: umbes kl 9.30 Balti Jaam -> Paldiski/Aegviidu vms -> umbes kl 17 Balti Jaamas, hind 500€

2 päevane matk: kl 9.30 Balti Jaam ->Aegviidu Loomemaja vms -> teise päeva õhtul kl 17.49 Balti Jaamas, hind 1500€

3 päevane matk: kl 9.30 Balti Jaam ->Aegviidu Loomemaja vms -> kolmandal päeval kl 14.08 Balti Jaamas, hind 2000€

Raha võiks koguda klassilaekur ning kannab selle vastavale matkajuhile. Kui kool v mõni lapsevanem tahab seda matka otse toetada, siis arveldab KoosOn MTÜ.

Matkajuhid on

Palbo Vernik - rahulik metsamatkaja ja vanemate teadlikkuse kasvataja.

Margus Püvi - seiklus-ja matkaspordi entusiast/harrastaja/matkafänn

Karl Mürk - noortele mõnus metsakaaslane ja rahulik kulgeja

Rohkem infot Mõnusamm tiimijuhilt:

Palbo Vernik palbovernik@gmail.com ja 50 20 417

Mõnusaid samme meile kõigile!

# data[].attributes.body
See töötuba aitab kõikidel klassi lastevanematel ja lastel koos loomingulisi tegevusi teha! Telli endale töötuba -

Asi ise käib nii: laupäeval ja/või pühapäeval Viimsi Artiumi kolmanda korruse fuajees ühe klassi laste ja vanemate ühine savitöö ring - Meil on Savi! Oodatud on kokku kuni 48 inimest. Töö vorm on “ringvoolimine” - st moodustatakse laudkonnad, iga laudkond loob midagi savist ja annab selle mingi ajahetke pärast edasi, järgmisele laudkonnale, kes seda loomingut edasi loob.

See kahe tunnine ühistegevus on vahva ilmselt kõikides vanustes, aga oluline oleks, et oleks klassist võimalikult palju osalejaid. See tegevus peab aitama lapsevanemad ja lapsed omavahel paremini suhtlema.

Raha tuleb Viimsi Kunstikoolile anda 468 eurot. Töötoa tellimiseks anna teada: Palbo Vernik tel 50 20 417

# data[].attributes.body
Selle sündmuse saad luua ise - kutsu oma lapse klass või oma lapse lähemad klassikaaslased endale külla ja tehke pannkooke. Kui koju ei taha kutsuda, siis suhtle kooliga - kas saab kasutada kokanduse klassi. Koolimajad on tavaliselt nädalavahetuseti lukus ja kui Sul ei ole tuttavat koolitöötajat, kellel on sissepääs, siis võib selle sündmuse loomine olla keeruline. AGA sündmust saab kaab ka luua täpselt sellisena nagu tahad. Peamine on see, et oleks seltskondlik tegevus ja koosveedetud tunnid oleksid nauditavad.

# data[].attributes.body
Võimalus teha oma klassiga üks lihtne metsamatk! Vaata seda linki ja planeeri oma matk. Seda on teinud paljud Viimsi koolide klassid, tee Sina ka!

# data[].attributes.attachment_link.readable_text
- Tädu õpperajale minnes tee oma metsaretk veelgi põnevamaks ja pane oma teadmised proovile nutimängus Seiklus Tädu loodusõpperajal.
Selleks lae Play poest või App Store-st alla Loquizi äpp ning logi sisse: kasutaja- tädukuusk ja parool- minemetsa
Vaata ka teisi nutimänge

Mäealuse maastikukaitsealal asuv Tädu loodusõpperada on suurepärane võimalus teha tutvust Viimsi poolsaare eriilmelise ja rikkaliku loodusega. Üheks omanäolisemaks vaatamisväärsuseks on näiteks rändrahnudel kasvavad kuused. Tädu 3,1 kilomeetri pikkune õpperada pakub informatsiooni nii siinsete metsaelanike kui ka erinevate loodusnähtuste kohta. Raja lõpu lähedal on ka lõkkekoht, kus on võimalik teha tuld ja kinnitada keha.
Raja läbimiseks rahulikus tempos kulub 1 - 1,5 tundi. Rada lõpeb Randvere tee äärses parklas, samas, kus algaski. Tädu loodusõpperaja marsruut on tähistatud puudel rohelise märgisega.

# data[].attributes.attachment_link.description
Tädu õpperajale minnes tee oma metsaretk veelgi põnevamaks ja pane oma teadmised proovile nutimängus Seiklus Tädu loodusõpperajal. Selleks lae Play poest või App Store-st alla Loquizi äpp ning logi sisse: kasutaja- tädukuusk ja parool- minemetsa Vaata ka teisi nutimänge Mäealuse maastikukaitsealal asuv Tädu loodusõpperada on suurepärane võimalus teha tutvust Viimsi poolsaare eriilmelise ja rikkaliku loodusega.